Premierul Marcel Ciolacu a declarat joi, întrebat despre candidatura lui Klaus Iohannis la șefia NATO, că șeful statului are șanse.
"România are șanse, România merită să fie reprezentată la un nivel european și NATO, domnul președinte are șanse", a răspuns Marcel Ciolacu.
Președintele României, Klaus Iohannis, și premierul Olandei, Mark Rutte, și-au anunțat intenția de a ocupa funcția de secretar general al NATO. Decizia va fi luată în cadrul alianței militare în următoarele luni, iar mandatul noului lider va începe la toamnă.